95 
Ægypten, de forenede Stater. Ekman, 1903: „Sie kommt in den 
Birkenregion einigermassen gemein, in den Grauweidenregion aber 
nur ausnahmweise vor“; i Lavregionen har han slet ikke fundet 
den. Haberbosch, 1920, har ikke fundet den paa Grønland; 
heller ikke er den fundet paa Øerne i det nordlige Ishav. Den 
har altsaa sin Nordgrænse paa Island. 
De andre dominerende Arter indenfor Gr. I er Former med en 
meget vid Udbredelse; flere af dem kan næsten siges at være 
Ubiquister {Chydorus sphæricus, Alonella excisa). 
De Arter, der dominerer indenfor Gr. II, har ligeledes en ret 
vid Udbredelse indenfor Island. Alona affinis og Cyclops strenuus 
findes helt ned til Sydamerika. Eurycercus lamellatus og Daphnia 
longispina findes dog kun paa den nordlige Halvkugle. Arterne i 
denne Gruppe er i det hele taget mere nordlige i deres Udbre¬ 
delse end Arterne i Gr. I. Eurycercus lamellatus, Daphnia longi¬ 
spina og Cyclops strenuus er saaledes fundet i alle tre Regioner i 
det skandinaviske Højland; den 4., Lynceus affinis, er ganske vist 
ikke fundet i Lavregionen i Højsverige, men den er almindelig i 
Grønland. 
De dominerende Arter inden for Gr. III har derimod, fraset 
Daphina pulex, der er en typisk Ubiquist, en udpræget nordisk 
Udbredelse. Ingen af dem er i Europa fundet Syd for Alperne, 
eller i Amerika Syd for de forenede Stater. Om deres Udbredelse 
i Asien, bortset fra Sibirien, kendes intet. 
Gr. I og Gr. II frembyder stor Lighed baade med Hensyn til 
Kaar og til Artsfordelingen. I Gr. III finder man derimod en mere 
arktisk Krebsdyrfauna. Forskellen i Kaar ses tydeligt af Tabellen 
S. 91. 
Vegetationen i denne Gruppe er i Modsætning til Vegetationen 
i Gr. I og II meget ringe. Pytter og Søer med sparsom Vegetation 
findes her langt hyppigere end i de to lavere Regioner, og i Vande 
med mere tæt Bevoksning er Helofyterne i absolut Flertal. Bunden 
er hyppigst bar, og de yppige Bevoksninger af Potamogeton, My- 
riophyllum etc., som findes i lavere liggende Søer og Pytter, 
mangler næsten helt; de større Vande er saa godt som altid 
plantefrie, af og til dog med lidt Bevoksning af Carexarter langs 
Bredden, hist og her med en enkelt Potamogeton gramineus. De 
sumpede Moradser med kun faa Tommers Vand er opfyldt af tætte 
